雷君自陝及門謁與書偕聊成短篇以答來貺
作者：强至
朝代：宋

paragraphs: 一官偶來泗，舉動畏謗嘲。
萬事不掛齒，終日口欲膠。
所學未信時，尤欲密歛包。
賢者或我顧，未免談屢交。
雷侯將家子，而至自陝郊。
踵門貺予書，享饋煩弦匏。
始見氣頗勁，既語理不殽。
愛子欲子薦，言畢徒啁啁。
托蔭須高林，而乃依寸茅。
盍行游鉅公，一言變魚蛟。